**BANKY A OPERÁTORI, MHD (Mestská hromadná doprava)**

Vždy je potrebné sa preukázať dokladom totožnosti.

**BANKY**

**365 banka**

Na otvorenie účtu je potrebné predložiť:

* cestovný pas
* účet zdarma bude vedený na dobu určitú, 12 mesiacov, s možnosťou požiadania o predĺženie.

Ak osoba nebude mať slovenské telefónne číslo, je možné uviesť zahraničné číslo.

Ak nemá korešpondenčnú adresu, je možné uviesť hotel a pod.

Platobná karta sa bude preberať vždy osobne na pobočke.

Nebude možné zriadiť internet banking k účtu, no výhodou bude uloženie prostriedkov v slovenskej banke, platby u obchodníka cez POS terminál, výbery z bankomatov.

(Na predĺženie zmluvy bude potrebné, aby klient doložil povolenie na pobyt a potvrdenie o dôvode pobytu na Slovensku - potvrdenie o štúdiu, zamestnaní a pod. a bude potrebné podpísať ďalší dodatok k Zmluve.)

(Pomáhame situácii na Ukrajine tým, že máme založenú zbierku pre ľudí, ktorých aktuálna situácia postihla. Zamestnanec poskytne dobrovoľný príspevok a zamestnávateľ ho na to zdvojnásobí.)

**Slovenská sporiteľňa**

Na otvorenie účtu v tejto banke stačí odídencovi z Ukrajiny:

* preukaz totožnosti a potvrdenie o registrácií pri prekračovaní hraníc na Slovensko
* otvorenie a vedenie účtu v banke je po dobu jedného roka bezplatný

(máme leták v ukrajinčine)

**UniCredit bank**

Na otvorenie účtu musí odídenec z Ukrajiny predložiť:

* cestovný pas a potvrdenie o registrácií pri vstupe na Slovensko
* otvorenie a vedenie účtu aj s kreditnou kartou má zadarmo

**Tatra banka**

Na otvorenie účtu musí mať odídenec z Ukrajiny:

* platný cestovný pas a potvrdenie o registrácií pri vstupe na Slovensko
* podmienky pre otvorenie účtu a ceny služieb banky sú rovnaké ako pre ostatných klientov banky!!!!

**OPERÁTORI**

**O2**

Treba doklad o totožnosti.

SIM kartu získa občan Ukrajiny zadarmo s úvodným kreditom 2 € pri jej okamžitej registrácii a aktivácii. Ďalšie 3 € kreditu sú na SIM kartu automaticky dobité do 24 hodín od registrácie SIM karty. Do 24 hodín získa zákazník automaticky aj Bonusové dáta 15 GB s platnosťou na 1 mesiac.

**Telekom**

Vždy je potrebný doklad totožnosti: OP, PAS alebo status utečenca.

SIM karta je bezplatne. Kredit 10 eur je platný 30 dní, následne treba realizovať dobitie inak karta prepadne. Na rodné číslo sú možné 2 SIM karty. Výnimka matka s neplnoletými deťmi môže mať 4 SIM, ak predloží doklady detí.

**ORANGE**

Ponuka je pre občanov Ukrajiny a ľudí, ktorí z Ukrajiny utekajú (možnosť registrácie majú občania Ukrajiny a rovnako aj utečenci inej národnosti, utekajúci pred vojnou)

* je potrebné sa preukázať pasom, prípadne iným dokladom totožnosti (OP, vodičský preukaz, potvrdenie o prechode cez hranice a pod.)
* v prípade vydania SIM karty dieťaťu do 15 rokov je potrebná registrácia karty buď na rodičov, alebo inú osobu nad 18 rokov
* **Táto ponuka platí momentálne do 15.03.2022 – S tým, že je možné že sa bude predlžovať, závisí to od situácie na Ukrajine.**
* Dáta stiahnuté v roamingu na Ukrajine zostávajú **bezplatne do 31. 03. 2022**

**Štartovací balík**

* Prima Dáta za 0 € (s bonusovým kreditom 2 €),
* balík naviac obsahuje navýšený objem dát na 10 GB
* volania na Ukrajinu sú neobmedzene a zdarma.

**Krízová linka pomoci v ukrajinskom jazyku**

•občianske združenie IPčko, nezisková organizácia Človek v ohrození a OSK spustili pre ľudí utekajúcich pred vojnou na Ukrajine anonymnú bezplatnú Krízovú linku pomoci v ukrajinskom jazyku na čísle **0800 500 888** (dostupná každý deň od 8:00 do 20:00 h.)

•všetky informácie o linke sa v ukrajinčine môžete dozvedieť na [www.krizovalinkapomoci.sk](http://www.krizovalinkapomoci.sk/)

•kontaktný email: [ukrajina@ipcko.sk](mailto:ukrajina@ipcko.sk)

**Orange nadácia - SMS zbierka**

•prostredníctvom Nadácie Orange sme spustili špeciálnu SMS zbierku. Zaslaním SMS na krátke číslo 808 môžu zákazníci Orange-u prispieť sumou 1 €. Výťažok tejto zbierky venujeme organizácii Človek v ohrození, ktorá ho efektívne využije na zmiernenie negatívnych dôsledkov krízy na Ukrajine a pomoc jej obetiam a utečencom.

**MHD**

**Cestovanie MHD pre občanov Ukrajiny**

Mesto skalica oznamuje, že preprava MHD v Skalici pre občanov Ukrajiny nachádzajúcich sa v meste Skalica je **zdarma.** Pre preukázanie nároku na bezplatnú službu je potrebné sa preukázať dokladom totožnosti alebo iným relevantným dokladom, ktorý je vydaný príslušnými orgánmi SR v súčasnej dobe a umožňuje pobyt v SR.